ming030890/wiki-yue-high-quality huggingface dataset:
海印廣場

海印廣場（英文：Highsun Plaza）係廣州越秀區一間商場，入邊嘅舖頭主要賣電子產品、音響。1997年落成開張，屬於海印集團。
呢度同附近嘅星之光電器城、海印電器總滙、大沙頭舊貨市場，喺1990年代至2000年代初，係廣州乃至全中國最暢旺嘅電子產品市場。海印廣場以前旺嗰時，售賣嘅商品包括電腦、手機、音響同呢啲嘢嘅各種零件，以及軟件、光碟，仲有電子產品維修服務。後來各地市場興起，網上零售業發展，翻版轉為喺互聯網傳遞等因素影響，市道逐漸轉淡，而今呢度特色係賣hifi音響，亦有一部分舖位轉成食肆。
海印電器總滙

海印電器總滙係廣州一間商場，喺大沙頭三馬路同東湖路之間。喺1991年9月開張，屬於海印集團，專賣家用電器。
海印集團喺大沙頭三馬路口仲有一間海印廣場。兩間都有人叫做「海印電器城」或「海印電腦城」。
海印東川名店運動城

廣東電台音樂台喺商場停業前，曾經喺海印東川名店運動城3樓開過檔。
海印東川名店運動城
係中國廣東廣州冇咗嘅商場，位置喺越秀區東川路93號，間嘢喺2001年7月21號開業，但後嚟因租期期滿，俾廣東省人民醫院方收返地皮嚟擴大總院嘅原因，2016年10月16號停業兼撤場。
佢開業期間，曾經係中國大陸最大規模、最多名牌舖林立嘅運動主題式商場，從專業戶外運動到後生嘅運動風格都有。喺商場南邊曾經有籃球場、網球場、乒乓波場、人造攀岩等運動場所，但後嚟得返籃球場同乒乓波場。原先籃球場喺每個週末都有三人籃球賽同其他場都有細型體育表演，但喺2016年中都取消嗮。
另外，廣東電台音樂台（FM 99.3同FM 93.9）曾經喺呢間商場嘅3樓開過業。

後續
海印東川名店運動城停業之後，入面嘅舖頭集體搬到海港城一帶繼續做生意，廣播部亦會改造成其它機構。
海原

海原係中國寧夏中衛一個縣，總面積4990平方公里，人口39萬。
海原艾利娜

海原艾利娜 ，係日本嘅一個女藝人同埋配音員。
海印石

海印石係古時候廣州珠江一塊巨型礁石。由紅色砂岩同砂礫岩構成，屬於海蝕平台地貌，因為形似印章，所以叫做海印石。同浮邱石、海珠石并稱為羊城三石。原址大概喺而家白雲路同廣九大馬路交界嘅路口。
大明萬曆年喺石上起咗海印閣，大清改建為京觀樓，畀遊人登樓觀賞珠江景色。至遲喺16世紀末，就已經起咗一個砲台，叫做東砲台，英文叫做法國砲台（French Folly Fort），係廣州江防重地。1847年4月，英軍炸砲台，破壞嚴重。後來砲台東邊嘅築橫沙不斷擴張，逐漸同嚿石連埋一齊，卒之嚿石變成東濠口東岸陸地一部分。清末，海印石埋入地底。
而家喺大沙頭周圍有一啲嘢改咗「海印」呢個名，譬如海印橋、海印電器總滙（海印集團）。
海印集團

廣東海印集團股份有限公司（簡稱：海印股份，深交所：000861）係廣州一間上市公司，業務主要係房地產管理、日用百貨零售，以及高嶺土同炭黑系列產品嘅製造同銷售。
昇明

昇明係劉宋順帝劉準嘅年號，相當於公元477年到479年，前後總共3年。佢係劉宋最後一個年號。
昇華

昇華（粵拼：sing1 waa4）係指物質由固態直接轉做氣態而唔使經過液態嘅過程，典型嘅例子有乾冰。昇華係種吸熱反應，同昇華相對嘅係凝華。
昇龍道攻略

《昇龍道攻略》（英文：Du Du Shoryudo）係香港無綫電視嘅遊埠節目，由杜如風做主持，喺2018年10月14號到11月11號香港時間逢禮拜日20:30到21:00喺翡翠台播。節目主持會去日本金澤、名古屋、岐阜遊覽。
昇降級制度

喺職業體育裡邊，昇降級制度指賽季結束之後，俱樂部基於賽季表現而昇入高級聯賽或降入低級聯賽嘅制度。通常情況下，喺實行昇降級制度嘅聯賽系統裡邊，喺低級聯賽裡邊表現最好嘅俱樂部，下個賽季會昇入高一級嘅聯賽；而喺高級聯賽裡邊表現最差嘅俱樂部，下個賽季就會降入低一級嘅聯賽。喺兩個俱樂部排名一樣嘅情況下，有啲聯賽會通過附加賽來決定焉個俱樂部唔使降級。但係有時俱樂部都有可能其他問題而被體育協會強制降級，例如：
祖雲達斯同AC米蘭喺2006年意大利足球電話門事件而罰降級到意乙聯賽；
廣州醫藥（今日嘅廣州恆大淘寶）同成都謝菲聯（2013年解散）因為喺2009賽季被人剢爆喺2006賽季參與打假球，而俾中國足協由中超聯賽降入中甲聯賽。
昇降級制度喺全球各地嘅好多職業體育聯賽系統都存在，甚至有啲國際競賽（例如世界冰球錦標賽同世界青年冰球錦標賽）都有昇降級制度。此外，歐洲歌唱大賽同世界電子競技大賽都有唔同形式嘅昇降級制度。北美洲（美國同加拿大）係目前昇降級制度最唔流行嘅地區。
昌原

昌原係大韓民國慶尚南道一市，亦係佢嘅首府。
昇華在線

昇華在線有限公司（英文：You Find Limited［簡稱：YouFind］）係間網絡營銷公司，喺香港同大陸都有辦公室同生意。

爭議
响2018年6月，YouFind被揭發受銀河娛樂集團所託，由同年2月起幫手監控員工喺社交媒體上嘅留言。銀河娛樂集團被投訴侵犯私隱。响同一個月，香港個人資料私隱專員公署立案調查銀河娛樂集團及YouFind有冇犯規。
YouFind被馬鞍山仁濟醫院董之英紀念中學嘅醜聞波及；响2019年4月，有該校嘅內部文件喺Facebook專頁「傑出男公關」道公開咗，揭露响2016年6月，有個嗰間中學嘅先生同YouFind洽談，擬定出收費為每月七千至八千蚊港幣，用以改善該校網上形象嘅計劃；校方稱否決咗。文件指YouFind聲稱佢嘅學界客户有曾璧山中學、救世軍卜維廉中學、樂善堂余近卿中學同孔聖堂中學，並有過千個網上户口，可以用嚟唱好學校；該專頁將YouFind叫做「網絡打手」，又話上述嗰啲係「假帳戶」。
昇龍皇城

昇龍皇城（粵拼：sing1 lung4 wong4 sing4；越南文：Hoàng thành Thăng Long／皇城昇龍），又叫做河內故宮（ho4 noi6 gu3 gung1），係位於越南河內市嘅宮殿。呢個皇城列入咗聯合國教科文組織嘅世界遺產名錄。好多越南嘅朝代（李朝、陳朝、後黎朝）都喺度建立過自己嘅京城。
昌克勒省

昌克勒省（土耳其文：Çankırı ili）係土耳其嘅其中一個省，首府昌克勒。
昌吉市

昌吉係中國新疆昌吉州一個縣級市，總面積8215平方公里，人口39萬。
消費者信心

消費者信心（英文：Consumer confidence）係經濟指標嘅一類，量度消費者對於個經濟體同佢哋嘅個人財政狀況有幾樂觀。
消費主義

消費主義（consumerism）係主張以畀錢享受或買嘢嚟換開心，或者換威，換有型。呢個詞語由要求消費主義嘅批評者使用。
英文 consumerism 亦可以應用喺宏觀市場系統，指宏觀市場應該由消費者主導，而唔係由生產者主導，粵語唔應該同樣叫消費主義。

歷史
消費主義行為喺古代文明已經有，而且不分地域文化，例如傳說指紂王唔理民間疾苦起酒池肉林，其實除咗開心外並無乜用。另外有啲人為咗消減罪孽，或者為咗救贖而捐錢，而用心並非互惠或無私，亦係歷史上常見嘅消費主義。不過，使錢係少數貴族嘅玩意，一般人使錢只用嚮生活需要，直到工業革命之後，自動化生產出現，中產階級冒起，大眾使錢方式先有唔同。
呢個大眾消費模式最初被批評為「顯眼消費」，即係，消費嘅主要目的係晒畀人睇。

反消費主義
部分反對消費主義嘅人認為，消費主義社會太依賴身份象徵去分辨社會地位同埋社會分層，取代應有嘅人際關係，造成消費主義文化上嘅社會控制同埋文化霸權[未記出處或冇根據]。另外亦有人認為，消費主義社會耗用資源太大，無法子持續落去 。

社會行動
反消費主義者為咗扺制過度消費，係多個國家發起唔買嘢日上街示威，包括加拿大、美國、日本、以色列、紐西蘭等。

新自由主義
新自由主義對反消費主義甚有批評。新自由主義者批評反消費主義會導致精英主義，因為無冇人有資格話乜嘢係需要，冇資格決定乜嘢奢侈係冇用。佢哋認為反消費主義係中央計劃經濟同極權主義嘅前兆。
消費券

消費券（Consumption voucher）係種預先儲咗值嘅券，多數由政府發行，畀人民喺特定限期內用嚟消費，去達致振興經濟嘅效果。

各地消費券
呢個表唔完整，歡迎加料。
香港：喺2021年財政預算案入面向每位香港公民派發5000蚊消費券。
 日本：1999年針對符合發放條件嘅人發放「地域振興券」，每位日本公民有兩萬円。
 澳門：澳門政府2020年2月13日公佈，受到疫情影響，澳門政府決定向所有澳門居民發放3000蚊澳門元嘅消費券。
消費者

消費者（英文：consumer）係指進行消費嘅人。
消費者之間衝突

消費者之間衝突（consumer-to-consumer conflicts，或者C2C Conflicts），泛指一啲同一品牌之下消費者之間嘅衝突。呢啲行為如果處理得唔好，可以對品牌造成傷害。
消費者債

消費者債（英文：consumer debt）係指消費者（而唔係啲企業或者政府）總共爭落嘅錢，例如係信用咭爭咗幾多錢或者爭咗幾多助學貸款呀噉。有關消費者債嘅數據會反映個經濟體入面啲消費活動係點嘅樣。
浮邱石

浮邱石講嘅係舊陣時廣州城入面，珠江嘅西邊度浮出水面嘅一嚿紅色嘅礫岩石頭仔，重按佢嘅樣嚟改名嗌「浮邱石」，呢嚿石頭同海珠石、海印石一齊嗌「羊城三石」。而浮邱石就係喺依家中山七路同光復北路嘅十字路口嘅西南邊。呢嚿石喺清朝嗰陣，重入選咗羊城八景，嗌「浮邱丹井」。

傳說
如估講下浮邱石係點嚟嘅，可能係關福建省泉州市洛江區入面嘅洛陽橋事。
喺好耐以前，福建嘅洛陽江度係冇橋嘅，嗰陣條江好闊，如估想過河嘅，要撐船先至得。有一日，有個大肚婆喺過河嗰陣啱好撞正橫風橫雨，結果將成部船襟沉嗮，個大肚婆就跌咗入條河入面，好彩有人救返。結果佢就重記得呢件事。後嚟個大肚婆生咗個臊蝦，改咗名嗌「蔡中興」。
到咗蔡中興識嘢嗰陣，佢阿媽話咗一件事畀佢：「仔啊，你知你喺阿媽個肚嗰陣啱好撞正沉船，差啲就冇命喇。你要努力讀書，之後起棟洛陽橋嚟畀人行啊！」之後蔡中興就冇執輸，喺高中嗰陣攞埋狀元重返埋嚟。他返咗嚟之後第一件嘢就係將皇帝畀嘅錢冚唪唥攞嗮出嚟起條橋，但係起條橋要使好多錢，佢重要東借西借先至得。而嗰陣時嘅泉州重係好落後，冚唪唥都係特困家庭，所以冇捐到好多錢出嚟；重有嘅係有錢佬都唔願去捐錢。蔡中興見到噉嘅嘢之後向阿媽話：「我哋重不如賣咗間祖屋去？即使起間茅屋嚟住都一定要將條橋起好先至得。」
結果佢呢個舉動，搞到觀音菩薩都話好陰功，後嚟觀音菩薩變咗個18歲嘅靚女嚟幫佢，就畀個係都要錢嘅人撐住部船喺個江度大嗌：「我家姐就嚟要厝老公喇！如估邊個肯畀錢佢嘅，誰過嚟嫁都得！」後嚟尐人就諗：咦！咁大個人响度，邊個會掟唔中嘅？點知，個觀音菩薩係化銀嘅，所以嗰啲銀冚唪唥都跌嗮喺個菩薩坐嘅嗰部船度。嗰啲有錢佬見到佢都掟唔中，重嗌埋人返屋企再拿挓銀嚟繼續掟。
菩薩就將部船度嘅銀，冚唪唥都畀嗮蔡中興嚟起橋嘅。點知起橋嗰陣撞正條難題，就係有個橋墩打唔到樁。點知嗰晚佢發咗個夢，就話菩薩同佢講咗句：「四人一個目，三人一支竹，中間嗰個係浮邱叔。」如估佢去廣州度搵浮邱叔咪就得囉。點知第日，蔡中興派咗個親信去咗廣州嗰邊睇下搵唔搵到浮邱叔，點知搵渾嗮邊度都搵唔到佢，佢突然喺個街度見到4個人，其中最前面嗰個係單眼嘅，後面三個都係盲公；而呢三個盲公入面，最前面嗰個又係攞住支竹，另外兩個盲公手拖住個手，搭住最前面嘅單眼佬條頸一直行落去。點知親信睇下話呢個係菩薩嗰句佛偈入面講嘅「浮邱叔」。佢就對住中間嗰個話喇：「浮邱叔，你要幫下我啊！」浮邱叔就話喇：「幫咩啊？」個親信就將响洛陽江度起橋嘅事話咗畀浮邱叔知，點知浮邱叔話好易啫，佢就喺個身度搓咗粒軟㱽㱽又黑𥄫𥄫嘅嘢，原嚟係老泥丸！點知浮邱叔就將嚿嘢丼咗落個細嘅瓷樽入面，話畀親信知，喺未返到洛陽江之前，千祈冇打開佢，重塞咗挓木碎畀佢。
個親信就把求先整嘅木碎攞出嚟睇，就問浮邱叔，話塞畀佢嘅嘢有咩用，佢重一邊行，一邊淋喺個地下度，點知個啲木碎變成嚿金就俾人睇到嗮：「快啲睇下，有個傻佬喺度周街派錢啊！」點知尐人猛咁去執佢，所以嗰度咪改咗嗌「執金巷」，由於個名唔好聽，之後就改咗嗌「積金巷」。
由於個親信話咁筍嘢嘅，點知佢重未返到泉州嗰頭就將個瓷器開咗佢，就喺嗰嚿嘢度飆咗嚿大石頭出嚟，搞到佢坐嘅嗰部船就嚟沉嗮咁滯。而坐緊嗰部船嘅乘客就鬧佢話快唔快啲丼咗佢啊，點知嚿石跌咗落個水度沉咗落河底，就留咗喺廣州度喇。就係噉，個親信就乜都冇攞返嚟，唔知點算好。後嚟洛陽橋起好咗之後，就係因為橋墩出事，搞到每年都要整次先至得。所以後人就將呢個古仔入面講嘅嗰嚿石改咗個名嗌「浮邱石」喇。

而家嚿石頭重喺唔喺度？
依家唔喺度喇，因為1920年嗰陣，廣州市政府就整條馬路出嚟，佢就將嚿浮丘石凿平咗，變咗係路基。依家係中山七路嘅其中一部分。但係，依家嘅浮丘石喺流花湖公園入面嘅兒童樂園東南邊附近冇幾遠嗰度就見到佢喇。
浮飄

浮飄（注意浮字有古音讀法，讀蒲，飄字讀嫖，粵拼：pou4 piu4），係天南星科浮飄屬嘅水生草本植物，而家喺全球各地嘅池塘或山塘嘅沼澤地、河溝同湖泊入面都搵到。
佢雖然係成日見到嘅水生雜草之一，但佢有水面綠化作用。

名
呢種植物因為浮響水面或者浸住響水面下邊而改成噉嘅名。

樣
植株得1條根，長3～4cm，由細嘅葉組成。葉呈圓形，淺綠，直徑1.5～6mm，最大去到3cm，兩邊平滑。花屬佛焰花序，樣似苞囊，公乸同草（數量係2公1乸），多數生喺葉狀體邊開裂位；每年6～7月開花。果屬單果，圓形，入面有一粒籽。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株可以攞嚟做動物嘅飼料同食物，亦可以攞嚟做藥，有宣散風熱，透疹同利尿嘅功效。佢亦可做水草造景。
浴堂

浴堂，又可以叫浴池、浴場，係畀一大班人一齊沖涼嘅公用設備，喺舊時唔係人人屋企都有自己個沖涼房嗰陣特別風行。
浮虛山

浮虛山係中華人民共和國廣東中山市阜沙鎮一山。大明時因山佢孤懸海上，虛浮大海，同中山（當時叫「香山」）其他名勝合稱香山八景。由於年月沙積，已經同大陸連成一片。今設有浮虛山公園。
浮雕

浮雕（粵拼：fau4 diu1；英文：relief）係雕塑嘅一種，指個雕刻家喺一塊平面（例如係牆）上面將佢想塑造嘅形象雕出嚟，成日畀人攞嚟做建築物牆上面嘅裝飾。古典嘅粵式建築出嗮名多浮雕。

概論
内文：雕塑
雕塑係專創作 3D 物體嘅視覺藝術，相對於例如創作 2D 圖像嘅畫畫。創作雕塑嗰陣，雕塑家傳統上要
用鉛筆畫稿，或者用工藝黏土等軟嘅材料整個預想雛型出嚟；
搵嚿固體嘅材料返嚟－材料可以係木、石頭、甚至冰都得；
然後佢就要郁手用鎚仔同鑿等嘅架生，將嚿材料雕成佢想要嘅形狀；
一般嚟講，雕塑作品可以分做兩大類：雕像同埋浮雕；前者係指能夠自己企到喺度嘅雕塑作品，例子有舉世聞名嘅《大衛像》；而後者就係指喺一塊平面（例如牆）上雕出嚟嘅雕塑。
浮雕可以按「有幾由塊表面嗰度凸出」分做低浮雕（凸出程度低）同埋高浮雕（凸出程度高），一般嚟講，如果雕嗰嚿嘢嘅質量有一半以上係由個表面嗰度凸咗出嚟，件作品就算係高浮雕，極高嘅浮雕同雕像好多時難以清楚分界。
波斯波利斯牆上嘅拜火教浮雕類：低浮雕
高浮雕嘅例子

粵地文化
内文：粵式建築
傳統上，粵式建築一大特徵係浮雕多：同其他唐人起嘅祠堂比起上嚟，粵式祠堂鍾意擺好多用木同石頭整嘅雕塑嚟做裝飾，達到「光宗耀祖」。啲雕塑喺主題上好多樣，有歷史故事、神話傳說、吉祥圖案、飛禽走獸、奇花異草呀噉，亦都有啲係用本地特色嘅景物，好似係洋桃、番石榴、木棉同榕樹呢啲嶺南嘅生果同植物。
浮華宴

《浮華宴》（英文：An Inspector Calls）係套2015年香港電影，由黃百鳴、邱禮濤執導，古天樂、曾志偉、毛舜筠、張翰、林家棟、周秀娜、吳千語、柳岩、黃百鳴主演。套戲係改編自英國話劇《玻璃偵探》。
浮點數

浮點數（粵拼：fau4 dim2 sou3；英文：floating point number）喺程式編寫上係種成日用嘅資料類型，指件資料表示緊一個可以係小數嘅實數，但係記錄嘅方式係主要以二進制嘅科學記數法，只用有限嘅有效數字來記，所以唔能夠準確咁記錄任意嘅實數。
所謂浮點係指冪嘅數值係因應記錄嘅實數而定，並冇一個固定嘅冪。
因為二進制唔能夠準確記錄十進制嘅小數，有啲例如 0.1 之類，喺十進制係有限小數，但係二進制之下就變成無限小數；由於浮點數只有有限嘅有效數字，呢啲數值用浮點數喺二進制之下冇可能準確記錄。
相對於浮點數嘅實數資料類型叫定點數。

基本原理
浮點數嘅基本原理係將實數嘅數值好似科學記數法咁拆成 mantissa 同冪兩部份，記錄喺有限嘅位元入面，表示成 ，當中 ，；或者拆成 sign、mantissa 同冪三部份，用一個位元記個數係正定負，然後將剩返嘅位元分畀 mantissa 同冪來用，任意一個數值就表示成 ，當中 ，，。 通常係2（二進制），但係亦都有可能係其他例如10（十進制）、8（八進制）或者16（十六進制）。
例如，如果我哋有16個位元可以用，用拆開三部份嘅方法，用咗一個位元記 sign，如果用7個位元記冪，就仲有8個位元記 mantissa，再如果係用二進制，冪嘅值就限咗喺7個位元可以表示嘅整數（例如 −64 至 63），任何表示嘅實數亦都固定咗有8個（二進制嘅）有效數字。

IEEE 標準
目前常用嘅浮點數格式都會跟 IEEE 754 標準。喺呢個標準之下，除咗表示實數之外，浮點數亦都可以表示幾個非數值，例如 ｢無限大｣。
海三路

海三路（粵拼：hoi2 saam1 lou6）係中國廣東佛山嘅東西走向馬路，喺南海區。西邊從文昌路同文華北路嘅交界開始，一直向東去到南平路同桂瀾路嘅交界。

敘述
全長2.8km，闊28～52米，雙向4～6車道，馬路西窄東闊。
民粹主義

喺學術上，民粹主義係指實行社會佔大多數嘅平民所擁護嘅政治同經濟制度嘅理念，反對由少數精英分子話嗮事——大致同精英主義對立；仔細噉睇，種類繁多，理論無數，可左可右，或褒或貶，同民主相容或排斥都有可能。喺一般論述中，「民粹主義」往往係貶義詞，經常意指獨裁；想表示係客觀看待或者欣賞呢種理念嘅話，可以揀被視為中性術語嘅平民主義同大眾主義等翻譯。

語文
呢個表唔完整，歡迎加料。

俄文
呢節未有人寫，歡迎編撰。 請幫加返相關資訊。

中文
創作「民粹」呢個名嘅人，以其作褒義詞，帶住「人民精粹」嘅字面意思；沙俄有班從政者嘅中文稱呼係「民粹派」。然而「民粹」喺依家多數唔係用嚟讚美；「民粹」可能喺中共翻譯蘇聯俄文著作時變得貶義——列寧於其中嚴厲批評上述群體。乃至今時今日，啲人講「民粹主義」時，大概都係用於數落，亦週不時會將同佢一字之差嘅「納粹主義」，以及「愚民政策」扯上關係。現時要表達平民作主而做啱決定時，所提到嘅往往係另外一個概念——「民主」。伊家被稱之為「民主」者，曾經興叫做「平民主義」；當時「民粹派」被揀中為翻譯嘅原因之一，係要避免撞名。

英文
對應「民粹主義」嘅係populism，此詞由「popular」變化而嚟，似乎靠暱稱「Populist Party」之美國政黨「People's Party」變得常用。「popular」本身係讚美用詞，解「大眾化」、「受歡迎」同「流行」等，不過現時英語傳媒往往以「populism」形容民主制度被玩弄或運作得唔妥嘅狀態。

政治
呢節未有人寫，歡迎編撰。 請幫加返相關資訊。

經濟
呢節未有人寫，歡迎編撰。 請幫加返相關資訊。
民豐

民豐（維吾爾文：نىيە ناھىيىسى‎‎）係中國新疆和田地區嘅一個縣。
民航局

民航局，係澳門政府部門，屬運輸工務司旗下，負責澳門嘅民航事務。
民耀街

民耀街（Man Yiu Street）係香港嘅一條街，響香港島中環北面，南面黐著康樂廣場，北面接著民光街，響1995年通車。
嗰條街係中區填海計劃第1期嘅第一條街，前身係卜公碼頭。
自從中環天星碼頭搬到去中環7號及8號碼頭之後，令原本交通已經夠晒繁忙嘅民耀街同康樂廣場更加塞車。
民航處

民航處（英文：Civil Aviation Department，縮寫：CAD）係香港特別行政區政府運輸及房屋局轄下嘅部門，專責香港嘅空中交通管理同監管香港民航業。1998年啟德機場停用之前，亦負責管理同營運啟德機場，現任處長係廖志勇。
呢篇文係香港航空系列之 一


職能
執行《民航條例》，包括為香港飛航情報區之內操作嘅飛機提供航空交通管制服務。
當有飛機出現緊急情況或發生意外嘅時候，負責協調搜索同救援行動。
灣景街

灣景街（英文：Wan King Path）指香港西貢區一條車路，東南面同年春街交界，西北面同宜春街交界。
灣景街對香港嘅英文用家好出名，皆因英文名「Wan King」同英文俚語「wanking」（手淫噉解）同音，所以會覺得個名好粗俗。
灣裏區

灣裏區係中國江西南昌一個市轄區，總面積254平方公里，人口8萬。
灣景廣場

灣景廣場（Skyline Plaza）係香港荃灣區嘅一個商場同私人樓，喺1995年入伙。隔籬係如心廣場，係最近港鐵荃灣西站嘅恆基兆業物業。

商場
灣景廣場裏面曾經有家樂福、百佳購物廣場（PARKnSHOP Megastore），而家係永旺百貨公司。
灣景花園

灣景花園係香港一個私人屋苑，喺荃灣西油柑頭青山公路荃灣段9咪半。總共有5座（即係有1200個單位），喺1993年落成，由恆隆地產發展。
湯澤洋介

湯澤洋介（1990年12月31號—）係日本足球員，司職中場，效力水戶蜀葵。
湯漢

湯漢樞機（英文：His Eminence Cardinal John Tong Hon，1939年7月31號— ）係天主教香港教區榮休主教，亦係香港頭一位土生土長嘅天主教樞機。
湯澤聖人

湯澤聖人（1993年10月10號—）係日本足球員，司職後衞，效力京都不死鳥。
湯濤

湯濤，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
湯淺涼

湯淺涼 ，係日本嘅一個配音員。

配音作品一覽
呢個表唔完整，歡迎加料。
湯淺香織

湯淺香織 ，係日本嘅一個配音員。

配音作品一覽
呢個表唔完整，歡迎加料。
湯瀑圖

湯瀑圖（法文：Tombouctou；法文讀音：[tɔ̃buktu]）係西非馬里一座城，喺撒哈拉沙漠南邊、尼日爾河北岸，古代係其中一個伊斯蘭文化名城。
曾海昌

曾海昌（英文：Winston Tsang Hoi Cheong，1986年1月4號—），係香港無綫電視男藝人，2011參加《功夫新星》同無綫電視藝員訓練班入行。
曾涎初

曾涎初，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
曾樂彤

曾樂彤（Tsang Lok Tung，1994年5月25號—）係香港女歌手，2013年開始喺Youtube活躍，主要分享美容同旅遊資訊。佢喺2018年正式加入樂壇，做咗英皇娛樂旗下歌手，頭一隻派台歌叫《單身旅遊日誌》。
曾樂彤曾經同演員游學修拍拖。
曾毓群

曾毓群，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
曾氏

曾（粵拼：zang1）係唐人嘅姓氏，係百家姓之一。

排名
當今中國大陸姓氏中排名第 32，喺台灣排 16。

源
曾氏主要嘅歷史聚居地有魯國，廬陵，武城，長沙，扶風，冀州，青州，吉陽，南豐，韶州，虔州，交州，會稽，蜀郡，豫章，吳郡，河內，南陽，江夏，襄陽，寧化，長樂，梅縣，平遠，鎮平，五華，龍川，惠州，河源，和平，廣州，新寧等。 據統計，而家曾氏約佔中國大陸漢族人口 0.49%，大約有 600 多萬，尤其以湖南、四川、廣東、江西、湖北、福建呢啲省為多。海外分布多喺新加坡、馬來西亞、泰國、印度尼西亞、菲律賓呢啲國家。

名人
曾參：孔子嘅學生
曾鞏（曾南豐）：北宋文學家，唐宋八大家之一
曾布：曾鞏嘅細佬，北宋熙寧變法嘅堅實支持者
曾國藩、曾紀澤兩仔爺：晚清中興名臣
曾啟榮：香港華人警探
曾志偉：香港電影導演
曾國祥：香港編劇及演員
曾寶儀：臺灣節目主持
曾蔭權：香港特別行政區行政長官
曾俊華：香港財政司長
曾鈺成：香港立法會前主席，民主建港聯盟創黨主席
曾勝利、曾嘉欣父女：中國大陸生意人，香港賽駒「平海」系馬主
曾健成：泛民主派元老，香港立法局議員、香港保釣運動人士
曾祥忠：馬來西亞人。曾經擔任居鑾客家公會副會長，依家做客家公會財政
曾江

曾江（英文：Kenneth Tsang Kong，1934年10月5號—2022年4月27號），原名曾貫一，係香港男演員，憑電影《竊聽風雲3》攞到香港電影金像獎「最佳男配角」獎。佢喺上海出世，祖籍廣東中山。
2022年4月27號中午12點幾，曾江被職員發現喺指定檢疫酒店尖沙咀九龍酒店一間房內逝世，享年87歲。曾江之前進行新冠病毒快速抗原測試，結果為陰性。
曾浩輝

曾浩輝，JP係香港醫生，做過香港衛生署顧問醫生，2009年攞咗行政長官公共服務獎狀。2007年接替轉投醫院管理局嘅梁柏賢做衛生防護中心總監。
清腭齦擦音

清腭齦擦音（英文：Voiceless postalveolar fricative）係一種常見嘅輔音，用國際音標寫係 /ʃ/，例子有英文入便嘅 sheep（/ʃiːp/ | 指羊）一詞。
要留意嘅係清顎齦擦音係一個單一嘅輔音，並唔係真係 /s/ 同 /h/ 結合埋一齊而成嘅，不過羅馬字母數量有限，而且 /ʃ/ 聽落咁啱又有些少似 /s/ 同 /h/ 嘅結合，所以好多語言慣例上會將 /ʃ/ 寫做 sh- 噉嘅款。
清華大學

清華大學（粵拼：cing1 waa4 daai6 hok6；簡化字：清华大学；英文：Tsinghua University）係中國北京一大學，1911年3月30號創辦，總部喺海淀區雙清路30號。
清華大學前身係1911年用美國退返嘅庚子賠款搞嘅「清華學堂」，1912年民國成立後改叫「清華學校」，1928年北伐後改叫「國立清華大學」，1948年因北平（而家嘅北京）畀解放軍攻佔，原校長同部份師生去咗臺灣復校，中共政府就接管咗，用「清華大學」個名繼續搞。
中共總書記習近平、前任總書記胡錦濤、前任國務院總理朱鎔基等都係校友。
清真言

清真言係伊斯蘭教信條，阿拉伯文意思係「美好嘅語言」，回教徒每日都要讀。清真言全文係「萬物非主，唯有真主；穆罕默德，是主使者」。
清福陵

清福陵係大清開國皇帝努爾哈赤嘅的陵墓，喺遼寧瀋陽東北郊。
清真食品

清真食品係指符合伊斯蘭教規條，伊斯蘭教徒可以食嘅食物，屠宰牲畜同加工食物必須遵循伊斯蘭教法，唔可以食豬肉，亦唔可以含有任何豬油同豬明膠等廣義豬肉成份嘅食品。

符合「清真」
可蘭經中明確提到唔可以食有豬肉、酒、血等等嘅嘢，而所有肉類都一定要係由穆斯林奉阿拉之名屠宰嘅先食得。

宰殺牲畜
同猶太教一樣，穆斯林宰殺牲畜之前要祈禱，檢查動物隻眼，確保適合食用，畀水佢哋飲，然之後將動物面向麥加，割斷喉管之後放血。但係，猶太教唔畀肉同埋奶兩溝，伊斯蘭教就無規定。

認證制度
有尐國家或者地區因為存在一定數目嘅穆斯林，所以推行食品、藥品同餐飲業認證制度，例如台灣仿照馬來西亞，推行「清真食品認證」同埋「清真餐廳認證」，除咗可以滿足穆斯林嘅飲食需求，亦可以為相關嘅廠商拓展市場。
清苑

清苑係中國河北保定一區，舊時係河北省會。
清田區

清田區係日本北海道札幌市嘅一個行政區，喺2007年人口有113,785人。
清簡粥

清簡粥（粵拼：cing1 gaan2 zuk1）係欽廉地區肯食噶一種白粥，平常時都肯直接講做白粥。種粥講究米粒分明、米羹多而清透，所以要使長條米、加多水煲、千祈冇煲糷就得。食之前肯放凐在櫥格裏頭、帶蚊帳噶，等天時熱陣時得呷來降火爽口。如果想食竭粥，可以煮齊之後撈啲米出來裝細碗，或者潷丟、呷丟部份米羹等粥竭。
在清簡粥基礎上得加白糖做成糖粥；加番薯丁或者又加芋頭丁變成番薯/番薯芋頭粥。
瘤溶症候羣

溶瘤症候羣（英文：Tumor lysis syndrome）係一種代謝失常，佢係喺醫癌嘅時候出現嘅併發症嘅一種。佢係由於大量嘅癌細胞畀啲療法溶咗，然之後放出晒細胞裏便啲嘢入到去啲血嗰度而引發嘅。
瘦長人

瘦長人（粵拼：sau3 coeng4 jan4；英文：The Slender Man），又有叫瘦削男，係源自 2009 年一個 creepypasta 故仔嘅一個虛構角色。自從 2010 年代早期起，瘦長人就大受西方嘅恐怖文學愛好者歡迎，成為咗個都市傳說。

重點特徵
睇埋：Creepypasta
响相關嘅故仔當中，啲人對瘦長人嘅描述如下：瘦長人著住黑色西裝，生得異常咁高咁瘦，好多時俾人以為佢係樖樹，而且塊面一片空白；瘦長人會喺樹林等嘅多種地方出現，會跟蹤佢嘅目標人物，跟蹤到咁上下佢會突然出現喺目標人物後面，而事後，俾瘦長人跟蹤嗰個人就會失蹤。
瘦削男有齊嗮 creepypasta 嘅重要特徵，例如係佢從來唔講嘢又冇人知失咗蹤嘅人嘅下場，就引起讀者對未知嘅恐懼；而且因為描繪瘦削男嘅故仔通常個個作者都唔同，所以呢啲故仔對瘦削男嘅描述唔完全一致－更加顯得呢啲故仔似都市傳說。因為瘦削男咁有 creepypasta 嘅特徵又咁俾人廣傳，所以佢成日俾人攞嚟做 creepypasta 嘅代表角色。

類似生物
睇埋：仙子
仙子，有學者指出，瘦長人喺好多方面都好似中世紀對仙子嘅描述－兩者都係似人非人（睇埋恐怖谷）、有超自然力量、會拐帶大人細路，而且畀佢哋拐走嘅人下場不明:Ch. 1。
Boogeyman
飛蛾男
耶加婆婆
無頭騎士
癌症篩查

癌症篩查（英文：cancer screening）涉及定期幫人以驗血等嘅方法 cek1 吓佢哋有冇癌症。
瘤絲鼓藻屬

瘤絲鼓藻屬（學名：Phymatodocis）係鼓藻科下面一屬。
癌

癌（粵拼：ngaam4），又叫惡性腫瘤（粵拼：ok3 sing3 zung2 lau2）或者 cancer，係一類病，呢類病因為控制唔到某啲細胞分裂引起，而呢啲細胞會入侵其他組織。癌病係無分年紀，不過年紀越大嘅機會越高，皆因細胞DNA老咗，整唔返，容易患癌。
瘧原蟲

瘧原蟲（粵拼：joek6 jyun4 cung4，Plasmodium）係單細胞真核生物嘅一種，係脊椎動物同昆蟲嘅專性寄生蟲。
Leucocytozoon
瘦金體

瘦金體（粵拼：sau3 gam1 tai2）又叫做瘦金書、鶴體，係宋徽宗趙佶（1082年—1135年）創出嚟嘅一種字體。宋徽宗趙佶係用楷書嘅字體，參考咗褚遂良、薛曜、薛稷、柳公權同埋其他書法家嘅風格，創出一種新嘅楷書字體。
瘦金體同傳統嘅楷書字體差別比較大，所以可以話係一種相當獨特嘅字體，呢隻字體嘅代表作有《楷書千字文》、《穠芳詩》等。
瘦金體嘅運筆飄忽快捷，筆跡瘦勁，轉折嘅地方可以明顯見到藏鋒、露鋒等運轉提頓嘅痕跡，被指係一種風格相當獨特，灑脫明快，氣韻脫俗嘅字體。陸游喺《唐希雅雪鵲》講「我評此畫如奇書，顏筋柳骨追歐虞」，而范仲淹嘅《祭石學士文》講「曼卿之筆，顏筋柳骨」，所以瘦金體喺古人嘅睇法係「顏筋柳骨」或者「顏骨柳筋」。而今日嘅「仿宋體」，亦都係喺瘦金體演變出嚟嘅。

古人評論
蔡絛《鐵圍山叢談》
「
裕陵作庭堅書體，後自成一法也。
」
陶宗儀《書史會要》
「
徽宗行，草書。筆勢勁逸，初學薛稷，變其法度，自號瘦金書。意度天成，非可以形跡求也。
」

現代應用
到咗依家，電腦同傳統書法藝術可以話係相輔相成，電腦字型亦都收納咗瘦金體。例如：漢儀科印開發嘅瘦金書、華康科技（依家叫做威鋒數位）開發嘅徽宗宮體、方正集團開發嘅瘦金書等都係瘦金體。
癌細胞

癌細胞（cancer cell）係指會係噉唔受控做細胞分裂嘅細胞。呢啲細胞會搞到身體出現腫瘤以及血入面出現大量異常細胞。
法國足球代表隊

法國足球代表隊係代表法國嘅足球隊，由法國足球總會打理，會出席國際足球賽事好似世界盃同歐洲國家盃咁。
法國攞過兩次世界盃冠軍（1998年、2018年）。
而家法國嘅波衫贊助商係Nike。
法國駐廣州總領事館

（法文：Consulat général de France à Canton）係法國派駐廣州嘅總領事嘅辦公機構，位於冼村路5號凱華國際中心1901-1907室。總領館轄區包括廣東、廣西、海南同福建四個省。
現任法國駐廣州總領事係2021年上任嘅福希瑋（Sylvain Fourriere）。
法國餐

法國餐係指以法國美食同法國飲食文化，佢哋係最有西方世界特色表表者。套文化嚟自法國君主宮廷禮儀，比如路易十四時期，宮廷貧奢極侈風氣，直到法國大革命。
柬督卡哥甸奴

柬督卡·哥甸奴（德文：Gianluca Gaudino，1996年11月11號—）係德國一個足球員，效力過德國甲組足球聯賽勁旅拜仁慕尼黑，主要司職中場。
柯伊伯帶

柯伊伯帶（英文：Kuiper belt，又叫倫納德-柯伊伯帶、凱伯帶，或者叫庫柏帶）係太陽系喺海王星軌道（距離太陽大約30天文單位）外面嘅黃道面附近、天體密集嘅中空圓盤狀區域。柯伊伯帶嘅假說最初係由愛爾蘭裔天文學家倫納德提出，並響十年後再由另一位天文學家柯伊伯再次獨立提出。
柯伊伯帶嘅位置處於距離太陽40至50天文單位低傾角嘅軌道上。以前嗰度一直被認為係咩都冇，係太陽系嘅盡頭。但係其實呢度好熱鬧，有好多直徑由幾公里到成千公里嘅冰封物體。柯伊伯帶上嘅呢啲物體係點成形嘅呢？如果按照行星形成嘅吸積理論來解釋，咁就係佢哋響繞日運動嘅過程中撞倒，互相吸引，最後黏附成一個個大小不一嘅天體，變成而家個樣。
柯伊伯帶係現時人類所知嘅太陽系嘅邊界，係太陽系大多數彗星嘅來源地。自從冥王星被發現，就有天文學家認為冥王星應該排除響太陽系嘅行星之外，而由於冥王星嘅大細同柯伊伯帶入便嘅小行星大細相近，20世紀末更有主張歸入柯伊伯帶小行星嘅行列當中；而冥王星嘅衛星就應被當係佢嘅伴星。響2006年8月嘅國際天文學聯合會已經將冥王星、穀神星同新發現嘅鬩神星一齊歸入新分類矮行星。
柯倫泰

柯倫泰（俄文：Алекса́ндра Миха́йловна Коллонта́й，1872年3月31號—1952年3月9號）係蘇聯女政治人，1923年做蘇聯駐挪威大使，係全世界頭一個女人做駐外大使。
柯以敏

柯以敏（粵拼：o1 ji5 man5；英文：Mindy Quah；1972年3月30號—）係馬來西亞女歌手。佢屋企兄妹三人，排第二，大哥柯大衛係出名男高音歌手、香港演藝學院聲樂老師。2003年同老公黃國輔同阿女由台灣搬去北京，後來分居北京、台北。2018年6月20號，罹患家族遺傳嘅腎囊腫導致腎衰竭嘅老公黃國輔喺台北病逝。

經歷
1989年，去倫敦市政廳音樂及戲劇學院學習鋼琴，輔修聲樂。1990年，因對學校歧視亞裔學生唔滿意而退學，返到馬來西亞。1991年，參加《亞洲之聲》攞亞軍。1992年，加入新力唱片馬來西亞公司，做一年歌唱訓練。1993年，進入馬來西亞流行樂壇。1995年，被姚謙發掘，簽約新力唱片台灣公司。1998年，同新力解約，轉去非常喜唱片。1999年，同經紀人黃國輔結婚，淡出歌壇。2002年，同劉家昌合作出翻唱專輯《心歌》。2004年，搬去北京住，同京文唱片簽約。2005年，做湖南衛視《2005年超級女聲》節目評委。2007年，做《第一次心動》節目評委，其間發生同其他都係評委嘅劉曉慶、楊二車娜姆唔愉快事件。之後該節目被停播。2013年，參加安徽衛視綜藝節目《我為歌狂》。2014年，同台灣華特唱片簽約，復出歌壇。2016年，做湖南衛視《2016年超級女聲》節目評委時因辱罵選手被取消評委資格；呢次風波之後，柯以敏喺網路發表公開聲明表示道歉，但佢嘅經紀人就話之後將以餘生對電視台報復，令到毒舌事件終惹起爭議。2018年、2019年，做Astro集團嘅《經典名曲歌唱大賽》節目評委。

演出
1999年，台灣南港101「敏感99」個人演唱會。1999年，台南安泰慈善演唱會。2003年，做費玉清巡迴演唱會嘅嘉賓

合作
1993年，同黃世豪對唱《是你決定我的傷心》。1995年，同張智霖對唱《愛情開了我們一個玩笑》。1996年，同李玟對唱《她在睡前哭泣》。1997年，參與合唱《讓心勇敢飛》，收入合輯《讓心勇敢飛》。1998年，同王力宏對唱《我用生命愛你》。2001年，參與Joshua流行福音專輯《在你身邊》，錄單曲《造飛機》。
柯俊雄

；1945年1月15號—2015年12月6號），原名柯俊良（o1 zeon3 loeng4；柯俊良）係臺灣電影演員同政治人，日據臺灣高雄州（今高雄市），做過第6屆立法委員。
柯俊雄嘅演技都好犀利下，識得扮愛國將領或流氓大亨，正反面角色都得。但喺作品入面扮過中華民國國軍愛國將領等角色先至俾好多人記得。

生平
柯俊雄早年參與臺語電影演出，1965年由中央電影製片廠（中影）著名導演白景瑞引佢去參加國語片表演。1967年，佢有份出鏡嘅《寂寞十七歲》攞咗亞太影展最佳男主角，成為華語演員第一人。重喺1971年拍過《杯酒高歌》；1974年拍《英烈千秋》時，因扮過棗宜會戰入面，犧牲嘅張自忠將軍而攞咗亞太影展最佳男主角；1976年牌《八百壯士》時扮過四行倉庫守軍將領——謝晉元團長而攞到金馬獎最具發揚民族精神特別獎（中影）；1978年拍《黃埔軍魂》時都攞到1979年金馬獎最佳男主角。
1989年同成龍一齊合作，拍過電影——《奇蹟》；重喺1999年嘅《一代梟雄曹操》入面出鏡，重以反派演出攞咗金馬影帝返嚟。
佢喺2011年同王羽一齊，將籌劃咗1年嘅「臺北市武術指導技藝從業人員職業工會」搞出嚟。嗰年重喺民視嘅《廉政英雄》節目出鏡。
2015年12月6號，柯俊雄因肺癌喺內湖區三軍總醫院入面死咗，終年70歲。

從政經歷
柯俊雄喺1990年代已展現對政治嘅高度興趣。由於持有英屬香港護照，柯俊雄喺1996年報名參加由中華人民共和國主導嘅香港臨時立法會選舉，陳述理由係「臨立會」『不能沒有中華民國的聲音！』，嗰時有選務人士建議柯俊雄入中國共產黨之利而提名，但柯生冇啋佢。雖然呢次競選肥佬咗，但打開咗柯俊雄嘅從政之路。
2004年，佢喺新竹市選區做咗中華民國立法院第六屆立法委員，之後加入立法院國防委員會，重做埋中華民國演員工會理事長。由於佢之前係金馬獎影帝，搞到立法院質疑佢有呢條架勢而從中獲利，但係問政表現麻麻。
由於柯俊雄喺2007年嘅中國國民黨提名第七屆立委選舉、臺灣農民黨嘅選舉都肥佬嗮，所以立委生涯結束咗。

家庭
其前妻張美瑤亦都係電影演員。

得獎紀錄
1968年 以《寂寞的十七歲》獲第14屆亞洲影展最佳男主角獎，係亞洲影展第一位臺灣影帝。獲菲律賓狄倫夫人最佳男主角獎。
1975年 以《英烈千秋》喺第21屆亞洲影展再度獲獎，創下其事業嘅另一個高峰。
1979年 以《黃埔軍魂》獲得第16屆金馬獎最佳男主角獎。
1981年 導演《我的爺爺》並喺其中演出，以本片獲《巴拿馬國際影展》最佳男主角獎。
1999年 以《一代梟雄──曹操》獲得第36屆金馬獎最佳男主角獎。
柯一正

柯一正（1946年2月10號—）係臺灣嘅導演同演員，亦都係臺灣新浪潮導演嘅其中一位代表之一。佢喺嘉義縣出世，曾經就讀於世界新聞專科學校嘅電影編導科，同埋喺美國加州哥倫比亞學院攞咗電影碩士學位。
柯一正喺臺灣嘅電影、電視廣告、電視劇同藝術監督方面有唔少傑出嘅作品。佢亦都曾經擔任過世新大學同中國文化大學嘅講師，而家係紙風車文教基金會嘅董事長。柯一正嘅兒子係臺灣演員柯宇綸，亦都喺演藝界有一定嘅知名度。
柯利·布里也

柯利·布里也（烏克蘭文：Олег Брижак；1960年10月27號—2015年3月24號）係一位德裔哈薩克嘅男中低音演唱家，喺前蘇聯哈薩克蘇維埃主義共和國（而家係哈薩克）阿耶斯卡斯斤一個烏克蘭主義家庭嗰度出世，1991年嗰時佢哋搬咗去德國嗰邊住重加入埋德國籍。從1996年開始，佢喺調素多爾夫嘅德國里尼歌劇院（英文：Deutsche Oper am Rhein）入面做獨奏歌唱家。
2015年3月24號，佢同同事瑪莉亞·納拿一齊喺西班牙巴薩隆拿返去德國調素多爾夫，喺法國普羅旺斯-阿爾卑斯-蔚藍海岸普納斯-豪提-布利銀尼上空因為飛機失事死咗，終年54歲。
柯佳嬿

柯佳嬿（粵拼：o1 gaai1 jin3；英文：Alice Ko Chia-yen；1985年1月10號—）係一個臺灣女演員。佢喺2016年憑偶像劇《必娶女人》蔡環真呢個角色攞到第51屆金鐘獎「戲劇節目女主角獎」。2019年喺愛情穿越劇《想見你》入面一人分飾兩角嘅細膩演出喺兩岸三地爆紅。
海威

殺人鯨海威係海洋劇場表演嘅台柱。
海威（1974年1月20號－1997年4月21號）係香港海洋公園嘅一條明星殺人鯨乸，響1979年1月28號由冰島運來香港作表演。

資料
海威身長5.15米，體重有2000公斤，「海威」呢個名係公開徵求下第一獲選嘅名(第二名係「冰寶」)。曾經響香港表演成18年咁耐，估計超過5600萬觀眾睇過海威嘅表演，佢最擅長嘅表演係「凌空飛身頂波」。

同伴
香港海洋公園以前曾經養過另一條殺人鯨皇子，響1989年4月13號由日本鴨川水族館來港，運送過程花咗14個鐘頭，1991年7月10號病死。

死
殺人鯨海威
海威喺1997年4月21號下晝病死，死時23歲。
海威死前幾日急性肚痾同出血，而且不斷惡化，獸醫成日支援性搶救，同時餵佢食止痛藥，但最後佢失血過多死咗，後來死之後被人發現證實佢係患上大腸癌。佢係香港人嘅集體回憶。
美國嘅研究指出，捉野生嘅殺人鯨嚟養，平均得返 5.2 年命，所以海威嘅死絕對同年齡冇關。
海安

海安係中國江蘇南通一個縣，總面積1169平方公里，人口87萬。
滿洲國

滿洲國（粵拼：mun5 zau1 gwok3；後來改叫滿洲帝國，1932年3月1號－1945年8月18號）係以前嘅東北亞國家，九一八事變之後由大日本帝國扶植嘅傀儡政權。首都係新京（今中國吉林長春），控制住今日中國嘅遼寧、吉林同黑龍江省（除咗嗰陣日本租借佔領嘅大連地區），同埋內蒙古東部、河北省承德市（熱河省）。國家元首係清朝最後一個皇帝愛新覺羅·溥儀（初頭叫做執政，年號「大同」；後來叫做皇帝，年號「康德」）。
1945年8月，日本本土俾美國嘅原子彈轟炸，而蘇聯紅軍打贏咗駐守滿洲國嘅關東軍同滿洲國軍，日本打輸仗。8月18號，溥儀宣讀《退位詔書》，滿洲國亡。

建立經過
1931年9月18號，喺板垣徵四郎、石原莞爾、花谷正、土肥原賢二等人嘅策劃之下，日本關東軍喺瀋陽發動九一八事變。兩個月內，關東軍極速佔領遼寧、吉林同黑龍江三省，將每個省控制權都交畀唔同嘅親日政權——遼寧係臧式毅，吉林係熙洽，而黑龍江就係馬占山。
日本關東軍一直想喺內滿建立親日本嘅政權。九一八事變之後，日本成功佔領內滿洲。1931年底，因為九一八事變引咎辭職嘅原日本陸軍大臣南次郎去咗滿洲，同關東軍司令官本莊繁重有關東軍特務機關長土肥原賢二傾事變進展。1932年1月28號，南次郎返日本同天皇報告《滿洲近況》，建議喺滿洲建立「新國家」。南次郎喺報告入面指出，建立新國家可以方便日本之後打蘇聯「向北發展」，而日本通過控制呢個「新國家」嘅經濟，可以令到日本有永遠自給自足嘅資源，重可以移民去滿洲解決日本地少人多嘅問題。
九一八事變發生之後，一直想復辟清朝嘅前滿洲貴族以為時機到。滿洲宗室、吉林省軍參謀長熙洽於是就喺吉林長官出城奔母喪嗰時，打開吉林城門，向日本投降。佢又秘密寄信畀清朝遜帝愛新覺羅·溥儀，叫「皇上」（溥儀）返「祖宗發祥地，復辟大清，救民於水火」，喺「友邦」（日本）嘅支持下，先佔滿洲，再試下攻入關內。以佢為首嘅前滿洲貴族同時叫日本迎接溥儀至滿洲、建立君主制嘅國家。日本關東軍方面亦都早就覺得溥儀係合適嘅傀儡人選。戰後，城野宏講話日方揀溥儀係因為：
首先，溥儀「同中國本部嘅國民黨無任何聯繫」；
其次，「滿洲同蒙古一尐舊嘅階層對清朝重有傳統嘅嚮往」；
第三，「一般農民似乎更加歡迎由滿洲嘅愛新覺羅家實行嘅王道政治」。
1931年11月8號，土肥原賢二搞「天津事件」，將溥儀喺天津日租界嘅住所秘密帶走，經過大沽口、營口、旅順，去到撫順。1932年2月16號，關東軍召集張景惠、熙洽、馬占山、臧式毅，同謝介石、於衝漢、趙欣伯、袁金鎧等人喺瀋陽大和旅館開「東北政務會議」，會議由關東軍司令官本莊繁主持。會議決定立溥儀做滿洲國執政，順手分配埋佢哋做乜，好似板垣徵四郎就做奉天特務機關長、滿洲國軍政部最高顧問。18號，發佈《獨立宣言》：「由今日開始宣佈滿蒙地區同中國中央政府斷絕來往，根據滿蒙居民自由嘅選擇同呼籲，滿蒙地區從此完全獨立，成立完全獨立自主嘅政府。」23號，坂垣喺撫順同溥儀會面，話畀溥儀知佢會做滿洲國執政。
3月1號，發佈《建國宣言》，滿洲國宣布成立。首都喺長春（改名叫新京），中華民國政府對日本策動滿洲獨立並建立滿洲國提出嚴重抗議。6號，溥儀由旅順出發，9號喺長春宣布佢做滿洲國執政，年號「大同」。同時任命唔同府、院、部嘅負責官員，滿洲國正式建立。
1932年9月15號，關東軍司令官兼駐滿洲國特命全權大使武藤信義同滿洲國國務總理鄭孝胥喺勤民殿簽《日滿議定書》。《日滿議定書》規定日本正式承認滿洲國，並會擔負滿洲國國防，喺滿洲國駐軍。附件又規定滿洲國嘅鐵路、港口、航路、航線等由日本管理。另外，滿洲國負責日軍要嘅各種物資同埋設備，日本有權開發礦山，日本人有權做滿洲國官吏，日本有權移民去滿洲國等等。
1934年3月1號，溥儀喺新京南郊杏花村舉行登基典禮，改「滿洲國」叫「滿洲帝國」，溥儀終於做到皇帝，年號改做「康德」。

政權完
内文：八月風暴行動
喺1943年12月1號公佈嘅《開羅宣言》入面，講明中美英「三國嘅宗旨係要攞返所有日本由1914年第一次世界大戰開始之後喺太平洋攞到或者佔領咗嘅島嶼；日本侵佔咗嘅中國領土要還返畀中華民國，好似滿洲、台灣、澎湖群島。亦要將日本由所有佢用暴力或貪念攞到嘅地趕走」。喺1945年2月8號嘅雅爾塔會議羅斯福—史太林會談入面，確定咗會將大連變做國際化自由港，送畀蘇聯，又畀蘇聯可以用滿洲鐵路，作為蘇聯對日開戰嘅條件。
1945年8月8號，蘇聯話畀日本知佢第二日會同日本開戰。之後蘇聯紅軍攻入滿洲，用高度機械化嘅絕對優勢打低關東軍同埋滿洲國軍。11號，溥儀同滿洲國嘅官開始搭火車撤退。13號清晨到咗通化市臨江縣大栗子站。15號，日本天皇裕仁宣布無條件投降。17號，喺吉岡安直嘅安排之下，溥儀讀《滿洲國皇帝退位詔書》，宣佈滿洲國政府解散，滿洲國滅亡。18號，關東軍司令官山田乙三下令滿洲地區同埋朝鮮北緯38度線北面嘅日軍（原本係朝鮮軍，1945年改編入關東軍，38度線以南嘅朝鮮軍改編入國內軍）解除武裝，停戰。19號，溥儀一班人由通化搭飛機飛去瀋陽準備轉機飛去日本，飛機喺奉天機場降落之後，溥儀佢哋即刻俾蘇聯紅軍俘虜，滿洲國政權徹底完結。

滅亡之後
1945年8月20號，蘇軍佔領新京、奉天、哈爾濱、佳木斯等城市；22號，蘇軍佔領旅順、大連。31號，蔣介石喺重慶宣布成立國民政府軍事委員會委員長東北行轅，行轅主任係熊式輝，接收東北，同時改原東北三省做九省二市[未記出處或冇根據]。
蘇聯之後唔畀中華民國政府用旅順港口送人去接收遼東半島，幫中國共產黨喺滿洲地區攞到政治同埋軍事優勢，又將喺關東軍同滿洲國軍繳獲嘅一啲裝備同埋人員送畀共產黨。1945年11月，共產黨軍隊（當時重未叫中國人民解放軍）喺山海關一線同準備出關接收東北嘅國民革命軍打咗場激戰，共產黨軍隊輸咗，於是國民政府就接收滿洲。
1946年8月，蘇聯政府畀溥儀去東京遠東國際軍事法庭作證。佢話佢自己喺執政滿洲國嗰陣，完全係日本嘅扯線公仔，重講埋日本關東軍喺滿洲嘅軍事活動同針對蘇聯嘅軍事目的。
遠東國際軍事法庭最後判策劃成立滿洲國嘅板垣征四郎死刑、一樣係策劃成立滿洲國嘅南次郎同操縱滿洲國嘅小磯國昭無期徒刑。1963年3月30號、1964年12月12號同1966年3月29號，中華人民共和國全國人民代表大會常務委員會合共三次通過《全國人民代表大會常務委員會關於特赦確實改惡從善的蔣介石集團、偽滿洲國和偽蒙疆自治政府的戰爭罪犯的決定》。
滿浦

滿浦（만포），係北韓慈江道嘅一個城市，人口12萬。呢座城對面就係中華人民共和國吉林集安。
滿漢全席

滿漢全席係一種集合滿族同漢族飲食特色嘅巨型宴席，起源於清朝嘅宮廷。
滿洲國臨時政府

滿洲國臨時政府，係2004年喺香港（有人話係紐約）建立嘅一個網絡國家，佢自稱係滿洲國（大日本帝國佔領中國東北之後建立嘅附庸國）嘅流亡政府，要從中華人民共和國之中分離出佢聲稱嘅領土嚟復國，以復興滿族為主體嘅國家為目標，但有好多記者同網民對滿洲國臨時政府嘅真實性同目的提出質疑。佢聲稱嘅領土範圍包括東北三省、內蒙古東部、河北北部同家陣屬於俄羅斯嘅外東北，「人口」有3600萬人，官方語言係滿文同唐文。
至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」。[未記出處或冇根據]

史
滿洲國臨時政府嘅網站奉溥儀為皇帝，唔單止有元首、首相，重聲稱佢嘅政府包括皇族同內閣，又用舊時嘅滿洲國國歌同滿洲國國旗，重有年號「宣統」。佢聲稱響巴西、意大利、日本、美國等地都設有海外支部。
自稱係滿州國臨時政府總理大臣嘅舊滿洲國遺睿鈕牯錄·愍鎊指出，臨時政府確實存在，喺2004年成立嗰時採取民主共和體制，2006年底改為君主立憲制，有五名閣員。滿洲國臨時政府係國際君主主義者會議嘅成員，亦都試圖加入非聯合國會員國家同民族組織。
2008年，滿洲國臨時政府舉辦咗一場選舉，以選出新嘅皇帝，由據稱係香港大學歷史系學生嘅愛新覺羅·孝傑當選，但係佢同愛新覺羅家族嘅關係受到質疑，因為佢嘅行輩「孝」字同族譜不合。隨後，愛新覺羅·孝傑同臨時政府失去聯繫。2010年4月，臨時政府又主辦咗一次選舉，由愛新覺羅·崇基當選皇帝。2011年5月，現任皇帝李志栓即位，同時Jason Adam Tonis獲選為首相。至2015年8月，愛新覺羅獨立即皇帝位，任命鈕牯錄少幫為首相至2019年2月。
至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」。總統由溥儀皇帝宗室溥君擔任。

經濟
滿洲國臨時政府嘅中央銀行聲稱繼承咗滿洲中央銀行，貨幣滿洲國圓同美元有0.8嘅固定匯率，可以透過郵遞兌換。
2007年，滿洲國臨時政府聲稱可以用3美元買一張身分證，8美元買一本佢發行嘅護照，透過PayPal畀錢。佢嘅網站重有賣滿洲國郵票，但係記者詢問嗰時，發言人表示郵票已經賣嗮。呢尐經濟活動導致香港證券及期貨事務監察委員會、希臘資本市場監察委員會（Hellenic Capital Market Commission）同西班牙證券市場委員會（Comisión Nacional del Mercado de Valores）喺2008年2月發佈警告，強調滿洲國臨時政府唔係一個可以發售投資工具嘅法人。
滿洲國臨時政府為咗籌措重建滿洲國嘅資金，開放納捐制度，捐美金五百就可以獲賜「公爵」嘅勳銜，捐美金一千以上可以做八旗旗領，名額只有五名，網站又販售前清黃龍旗、滿洲煙仔、溥儀畫像等等。

外界反應
學者[邊個？ ]指出，呢個係網絡世代虛擬實境嘅表現。有尐網民[邊個？ ]懷疑成個網站係一場用來呃錢嘅騙局。
研究網絡中國民族主義嘅香港教育學院副教授沈旭暉對呢個組織表示懷疑，佢指出呢個組織聲稱要代表滿族人復興滿洲國，但係歷史上真正對滿洲國產生身分認同嘅人主要唔係唐人同滿人，而係日本人；佢又話成個網站可能根本只係惡搞。不過，有部份媒體認為當年嘅八旗子弟的確有尐人等緊復辟，所以成立滿洲國臨時政府。
滿洲國臨時政府曾經喺2009年中華民國選舉期間引起媒體關注，因為佢有成員[邊個？ ]可能係時任國民黨秘書長嘅滿族人金溥聰嘅遠親，甚至有媒體講笑噉話金溥聰係滿洲國臨時政府嘅特務。滿洲國臨時政府嘅政治立場（例如支持達賴喇嘛同藏獨，以及聲稱要擾亂2008年北京奧運）激嬲咗一尐中國網民。中國大陸曾經有網絡傳言，聲稱滿洲國臨時政府嘅首相係日本間諜川島芳子嘅外甥川島志明，佢身兼台灣陳水扁政府嘅特務，響巴布亞新畿內亞煽動排華；學者沈旭暉認為呢個傳言子虛烏有，因為佢嘅網站聲稱嘅首相唔係川島志明。
滿洲里站

滿洲里站（粵拼：mun5 zau1 lei5 zaam6；傳統蒙文：ᠮᠠᠨᠵᠤᠤᠷᠥᠷᠲᠡᠭᠡ，中蒙聯合轉寫：Manǰuur örtege，內蒙標準口語音標：[mɑnd͡ʒʊːr ortoː]）係位於中國內蒙古呼倫貝爾滿洲里嘅火車站，屬濱洲鐵路，由哈爾濱鐵路局管轄。呢個站係濱洲鐵路嘅終點，係中國嘅邊境車站，啲國際列車喺度開出後會檻過中俄國界，去12公里外嘅後貝加爾站換軌來適應俄國嘅鐵軌。
1896年簽訂咗《中俄密約》之後，俄國攞到咗喺中國東北嘅鐵路修築權，鋪咗條東清鐵路。1901年喺呢度起咗呢個站，因爲係從俄國入滿洲嘅第一站，所以起嘅俄文名叫做「滿洲里亞」（俄文：Маньчжурия），因爲я（亞）嘅發音比較輕，譯成中文時寫成「滿洲里」。而滿洲里當地原本嘅地名係叫「霍勒金布拉格」（傳統蒙文：ᠬᠥᠭᠵᠢᠬᠦ ᠶᠢᠨᠪᠤᠯᠠᠭ，中蒙聯合轉寫：xögǰixü yin bulag，內蒙標準口語音標：[xoɡd͡ʒixɪːn bʊlɑɡ]；意思：興旺之泉），但係之後嘅地名改從車站名。「滿洲」呢個詞本身又有遞隻字寫「滿州」，所以站名又寫做滿州里站。從前呢個站嘅英文名係根據俄文來定，寫做Manchzhuriya Station，後來變成用普通話拼音寫成Manzhouli Railway Station。由於呢度係蒙古族自治地方，所以有蒙古文官名，蒙古名嘅意思就係「滿洲」噉解。
滿生充

滿生充（1989年4月16號—）係日本足球員，司職前鋒，效力過水戶蜀葵，及藤枝MYFC。
滿洲國國歌

大日本帝國佔領中國東北之後建立嘅附庸國滿洲國曾經喺1933年同1942年制訂過國歌。

1932年草案
1932年3月滿洲國建國宣言頒佈嗰時曾經制定過國歌草案；1932年5月21號，滿洲國體育協會向1932年夏季奧林匹克運動會組委會遞交呢個草案。呢個草案由鄭孝胥作詞、山田耕筰作曲。由於呢首歌嘅歌詞同旋律令國民難以理解，而且歌詞中嘅一句「善守國兮以仁，不善守兮以兵」（意思：應該用仁德治國，唔應該用武力）引起關東軍嘅不快，所以未被選做國歌。1933年正式國歌制定之後，呢首歌改名做《大滿洲建國歌》，1942年之後又叫做《第一建國歌》。
中文歌詞


地闢兮天開，
松之涯兮白之隈。
我伸大義兮，繩於祖武；
我行博愛兮，懷於九垓。
善守國兮以仁，
不善守兮以兵。
天不愛道，地不愛寶。
貨惡其於地兮，獻諸蒼昊，
孰非橫目之民兮，視此洪造。

1933年國歌
大同二年（1933年）3月1號根據同年2月24號簽署嘅國務院命令第四號公佈呢首國歌，由高津敏、園山民平、村岡樂童共同作曲，鄭孝胥作詞。
中文歌詞


天地內，有了新滿洲。
新滿洲，便是新天地。
頂天立地，無苦無憂，造成我國家。
只有親愛並無怨仇，
人民三千萬，人民三千萬，
縱加十倍也得自由。
重仁義，尚禮讓，使我身修；
家已齊，國已治，此外何求。
近之則與世界同化，遠之則與天地同流。

1942年國歌
為咗紀念滿洲國建國十周年，康德九年（1942年）9月5號根據國務院訓令201號公佈新國歌，歌詞由1941年成立嘅國歌委員會集體創作，日本同滿洲國嘅音樂家共同編曲，由山田耕筰同信時潔修正。
日文歌詞日文轉寫中文歌詞


神光開宇宙 表裏山河壯皇猷
帝德之隆 巍巍蕩蕩莫與儔
永受天祐兮 萬壽無疆薄海謳
仰贊天業兮 輝煌日月侔
據附響《滿洲帝國國家公報》關於新國歌內容嘅官方解釋，「神」指天照大神，反映1940年之滿洲國改奉神道教；「神光」指人神，即係日本天皇，話呢句係指滿洲國皇帝「領受神光統治國家」；而第四句「天業」來自《建國十週年詔書》中嘅「宜益砥其所心，勵其所志，獻身大東亞聖戰，奉翼親邦之天業……」，指大東亞戰爭，全句意思係滿洲國國民仰讚大東亞戰爭，希望佢功比日月。
白毒傘

白毒傘（粵拼：baak6 duk6 saan3；學名：Amanita verna）；第個名係致命白毒傘（zi3 ming6 baak6 duk6 saan3）；佢係鵝膏菌科鵝膏菌屬嘅真菌，喺全世界邊個範圍都可以搵到佢。呢種植物重係一種致死率比較高嘅植物。

形態
呢種植物個樣同普通嘅食用蘑菇差唔多噉，成樖嘢純白色，菌蓋有5～10cm長。有膜質菌環、喺根嗰度有菌托。同鱗柄白毒鵝膏菌差唔多樣，但可以喺佢嗰度滴啲KOH溶液就變黃、喺菌柄嗰度有鱗片同佢嘅樣嚟分。

習性
呢種植物喺夏末到秋初嗰時喺闊葉林或針葉林嘅地名嗰度就睇到佢嘅散生或群生嘅子實體。

毒性
呢種植物嘅毒性都幾得人驚下。喺日本，佢同鱗柄白毒傘同毒傘一齊話成係「猛毒菌御三家」（日文：猛毒キノコ御三家）；喺歐美成日話佢係「蠢蘑菇」（英文：fool's mushroom）或「破壞天使」（英文：Destroying Angel）。而佢嘅毒性方面，食一樖仔隨時即刻攞命。因為唔小心食咗呢種蘑菇之後嘅6～24個鐘頭，就出現肚痛、嘔、下痢等腸胃性毒菌嘅嘢，雖然話大概一日就好返嗮，但係過咗4～7日之後就出現重得人驚嘅黃疸、肝臟肥大、消化器官出血等一系列嘅肝腎等內臟機能障礙，如估未即時做洗胃同血液透析嘅話，即刻就冇命。一般食咗呢種植物而中毒之後，有90%以上嘅機會係冇命。由於佢嘅危險性太犀利，建議一般人千祈唔好摘佢嚟食。
白樺

白樺（粵拼：baak3 waa4；學名：Betula platyphylla），又嗌樺木（waa4 muk6），係樺木科樺木屬嘅落葉喬木。喺中國大陸河北同東北三省、俄羅斯西伯利亞、蒙古、北韓同日本東北邊都可以搵到。
不過樖嘢有時都見到樹皮甩落嘅現象。

用途
白樺可以用嚟做綠化植物，佢嘅木可以整膠合板或礦柱等材質；樹皮可提取油做化粧品、亦可以整成利尿劑、抗發炎劑同緩痛劑。